Ме́сяца августа в 29-й де́нь.

Усекнове́ние честны́я главы́, честна́го сла́внаго проро́ка Предте́чи и Крести́теля Иоа́нна.

На Го́споди, воззва́х, на 8: Гла́с 6.

*На 8:* **И**з глубины= воззва=х к Тебе=, Го=споди,/ Го=споди, услы=ши глас мой.

Рождеству́ сотворя́ему, безсту́днаго И́рода,/ скве́рныя пляса́вицы исполня́шеся сложе́ние кля́твы:/ Предте́чева бо глава́ отсе́кшися,/ я́ко сне́дь ноша́шеся на блю́де возлежа́щим./ О пи́ра ме́рзка, непреподо́бна дея́ния,/ и уби́йства испо́лнена!/ Но мы́ Крести́теля, я́ко в рожде́нных жена́ми бо́льша,\ досто́йно чту́ще ублажа́ем.

**Д**а бу=дут у=ши Твои=/ вне=млюще гласу моле=ния моего=.

Пляса́ учени́ца вселука́ваго диа́вола,/ и главу́ твою́, Предте́че, мзду́ взя́т./ О пи́ра испо́лнена крове́й!/ Лу́чше бе́ не кля́тися, И́роде беззако́нне, лжи́ вну́че./ А́ще ли же и кля́лся, еси́,/ но не о добре́ кля́лся:/ лу́чше бе́ солга́вшу жи́знь получи́ти,/ не́же и́стинствовавшу главу́ Предте́чеву усе́кнути./ Но мы́ Крести́теля, я́ко в рожде́нных жена́ми бо́льша,\ досто́йно чту́ще ублажа́ем.

*На 6:* **А́**ще беззако=ния на=зриши, Го=споди, Го=споди, кто постои=т,/ я=ко у Тебе= очище=ние есть.

Не подоба́ше ти́, о И́роде!/ Прелюбодея́нию обличи́теля, ра́ди раче́ния сатани́нска,/ и разжже́ния неи́стовнаго блуда́,/ сме́ртию осуди́ти./ Не подоба́ше ти́ того́ всечестну́ю главу́,/ пребеззако́нней жене́, ра́ди кля́твы пляса́ния преда́ти бе́дне./ О ка́ко дерзну́л еси́ таково́ уби́йство соверши́ти?/ Ка́ко же не опали́ся скве́рная пляса́вица,/ посреди́ пи́ра на блю́де нося́щи сию́?/ Но мы́ Крести́теля, я́ко в рожде́нных жена́ми бо́льша,\ досто́йно чту́ще ублажа́ем.

**И́**мене ра=ди Твоего= потерпе=х Тя, Го=споди, потерпе= душа= моя= в сло=во Твое=,/ упова= душа= моя= на Го=спода.

Па́ки Ироди́а бе́сится,/ па́ки смуща́ется./ О пляса́ния льсти́вна и пи́ра с ле́стию!/ Крести́тель усека́шеся, и И́род смуща́шеся./ Моли́твами, Го́споди, Твоего́ Предте́чи,\ ми́р пода́ждь душа́м на́шим.

*На 4:* **О**т стра=жи у=тренния до но=щи, от стра=жи у=тренния,/ да упова=ет Изра=иль на Го=спода.

Предте́чу Иоа́нна и Крести́теля Христо́ва,/ прииди́те согла́сно вси́ ве́рнии,/ досто́йно почти́м приле́жно:/ проро́к бо сы́й проро́чествует бу́дущая,/ я́ко служи́тель и таи́нник Боголе́пен, неизрече́нных чуде́с Христо́вых.

**Я́**ко у Го=спода ми=лость, и мно=гое у Него= избавле=ние,/ и Той изба=вит Изра=иля от всех беззако=ний его=.

И́род безу́мный отсека́ет твою́ главу́ неща́дно,/ облича́ющу сего́ прескве́рный нра́в:/ Христо́с же тя́, треблаже́нне,/ я́ко Крести́теля главу́ содева́ет це́ркви,/ все́х соде́тель Госпо́дь,\ и все́х Изба́витель.

**Х**вали=те Го=спода, вси язы=цы,/ похвали=те Его=, вси лю=дие.

На блю́де принести́ твою́ главу́,/ И́род беззако́нный,/ скве́рней Иродиа́де,/ отсе́к со дерзнове́нием,/ повелева́ет,всебла́же́нне./ О чу́до стра́шное, и пресла́вно слы́шание!/ Но Христо́ва це́рковь ра́достно пра́зднует твое́ страда́ние.

**Я́**ко утверди=ся ми=лость Его= на нас,/ и И́стина Госпо=дня пребыва=ет во век.

Предте́че Спа́сов,/ а́ще и уби́йством разреши́ И́род тя́ и́стины пропове́дника:/ но у́ст твои́х светолу́чная свеща́,/ и су́щим во а́де ве́ры сия́ние,/ призыва́ющи светя́ше.\ Те́мже моли́, поми́ловатися душа́м на́шим.

Сла́ва, гла́с 6:

Рождеству́ сотворя́ему безсту́днаго И́рода,/ скве́рныя пляса́вицы исполня́шеся сложе́ние кля́твы:/ Предте́чева бо глава́ отсе́кшися,/ я́ко сне́дь ноша́шеся на блю́де возлежа́щим./ О пи́ра ме́рзска, непреподо́бна дея́ния,/ и уби́йства испо́лнена!/ Но мы́ Крести́теля, я́ко в рожде́нных жена́ми бо́льша,\ досто́йно чту́ще ублажа́ем.

И ны́не, Богоро́дичен:

Кто Тебе не ублажи=т, Пресвятая Дево?/ Кто ли не воспое=т Твоего пречи=стаго Рождества=?/ Безле=тно бо от Отца= возсия=вый Сын Единородный,/ То=йже от Тебе Чи=стыя про=йде,/ неизрече=нно вопло=щься,/ естество=м Бог сый/ и естество=м быв Человек нас ради,/ не во двою= ли=цу разделяемый,/ но во двою= естеству= несли=тно познава=емый./ Того моли, Чистая, Всеблаженная,\ поми=ловатися душам нашим.

На лити́и стихи́ры самогла́сны, гла́с 1 :

Что́ тя нарече́м, Проро́че?/ А́нгела ли? Апо́стола ли? Или́ му́ченика?/ А́нгела, зане́ я́ко безпло́тен пожи́л еси́:/ апо́стола, я́ко научи́л еси́ язы́ки./ Му́ченика же, я́ко твоя́ глава́ за Христа́ усече́ся.\ Его́же моли́, поми́ловати ду́ши на́ша.

Сла́ва, гла́с 5:

Беззако́ннаго дея́ния обличе́ния убежа́ти И́род умы́с-лив,/ главу́ твою́, Предте́че, беззако́нней жене́ предаде́ па́костно:/ не разуме́ бо окая́нный облича́я себе́,/ на блю́де обнося́ ю́./ Но я́ко чистоты́ де́тельный учи́тель,/ и покая́ния наста́вник спаси́тельный,/ моли́ся, Крести́телю Христо́в,\ от страсте́й безче́стия изба́вити на́с.

И ны́не, гла́с то́йже:

Воспо́йте лю́дие Ма́тери Бо́га на́шего, воспо́йте:/ дне́сь бо всесве́тлую ду́шу свою́,/ в пречи́стыя дла́ни, из нея́ вопло́щшагося без се́мене предае́т:/ его́же и мо́лит непреста́нно,\ дарова́ти вселе́нней ми́р и ве́лию ми́лость.

На стихо́вне стихи́ры, самогла́сны, гла́с 2.

Покая́ния пропове́дниче Иоа́нне Крести́телю,/ отсе́чене бы́вшей твое́й главе́,/ зе́млю освяти́л еси́,/ зане́ зако́н Бо́жий ве́рным уясни́л еси́,/ и беззако́ние потреби́л еси́:/ я́ко предстоя́ престо́лу Небе́снаго царя́ Христа́,\ Того́ моли́, поми́ловати ду́ши на́ша.

*Сти́х:* Пра́ведник я́ко фи́никс процвете́т,/ я́ко ке́др, и́же в Лива́не, умно́жится.

Зако́на ра́ди Госпо́дня/ во главу́ усекнове́н бы́л еси́, о всесвя́ты́й Иоа́нне!/ Обличи́л еси́ царя́ злочести́ва беззако́нновавша/ дерзнове́нием непоро́чным./ Те́мже дивя́тся тебе́ во́инства а́нгельская:/ сла́вят тя́ ли́цы апо́стол и му́ченик:/ чти́м твою́ и мы́ ле́тнюю па́мять, всесла́вне,/ сла́вяще святу́ю Тро́ицу, тебе́ венча́вшую,\ Предте́че блаже́нне.

*Сти́х:* Возвесели́тся пра́ведник о Го́споде,/ и упова́ет на Него́.

И́же от проро́ка проро́к,/ и бо́лий проро́ков бы́в,/ из чре́ва ма́терня освяще́нный в служе́ние Госпо́дне,/ дне́сь от беззако́нна царя́ в главу́ усекнове́н бы́сть:/ и безче́стно пляса́вшую отрокови́цу,/ я́сно и пре́жде усекнове́ния и по усекнове́нии обличи́в,/ посрами́ греха́ по́лк./ И сего́ ра́ди возопие́м: Крести́телю Иоа́нне,/ я́ко име́я дерзнове́ние,\ приле́жно моли́ся о душа́х на́ших.

Сла́ва, гла́с 8:

Предте́че Спа́сов,/ ты́ царя́ изобличи́л еси́ беззако́ния не де́лати./ Те́мже игра́ние беззако́нныя жены́,/ повину́ И́рода отсещи́ твою́ главу́:/ и сего́ ра́ди от восто́к со́лнца/ да́же до за́пад, хва́льно и́мя твое́./ Дерзнове́ние име́я ко Го́споду,\ приле́жно моли́, спасти́ся душа́м на́шим.

И ны́не, Богоро́дичен:

**Б**езневе=стная Де=во,/ Яже Бога неизре=ченно заче=нши пло=тию,/ Мати Бо=га Вы=шняго,/ Твоих рабо=в мольбы= прими=, Всенепоро=чная,/ всем подаю=щи очище=ние прегреше=ний:/ ныне на=ша моле=ния прие=млющи,\ моли спасти=ся всем нам.

Тропа́рь, гла́с 2:

Па́мять пра́веднаго с похвала́ми,/ тебе́ же довле́ет свиде́тельство Госпо́дне, Предте́че:/ показа́лбося еси́ вои́стинну и проро́ков честне́йший, я́ко и в струя́х крести́ти сподо́бился еси́ Пропове́даннаго./ Те́мже за и́стину пострада́в ра́дуяся,/ благовести́л и су́щим во а́де, Бо́га я́вльшагося пло́тию,/ взе́млющаго гре́х ми́ра,\ и подаю́щаго на́м ве́лию ми́лость.

И ны́не, Богоро́дичен глас тойже:

Вся, па=че смы=сла,/ вся пресла=вная Твоя, Богоро=дице, та=инства,/ чистоте= запеча=танной и де=вству храни=му,/ Ма=ти позна=ласи еси нело=жна,/ Бога ро=дши Истиннаго.\ Того моли= спасти=ся душа=м на=шим.

***Величание:***

Величаем тя,/ Крестителю Спасов Иоанне,/ и почитаем вси честныя твоея главы\ усекновение.

*Псалом избрaнный:*

Пра=ведник яко фи=никс процветe=т, я=ко кe=др и=же в Ливa=не, умно=жится. В ни=хже посети= нaс восто=к с высоты=: Яви=тися во тьме, и се=ни смe=ртней седя=щым: Напрa=вити но=ги нa=ша на пyть ми=рен.

***Слава:*** Молитвами Предте=чи и Крести=теля Госпо=дня Иоа=нна,/ Милостиве очи=сти,\ множество согрешений наших.

***И ныне:***Моли=твами Богоро=дицы,/ Милостиве очи=сти,\ множество согрешений наших.

Поми=луй мя Боже,/ по вели=цей ми=лости Твое=й,/ и по мно=жеству щедро=т Твои=х,\ очи=сти беззако=ние мое.

По 50-м псалме́ стихи́ра, гла́с 6:

Пляса́ учени́ца вселука́ваго диа́вола,/ и главу́ твою́, Предте́че, мзду́ взя́т./ О пи́ра испо́лнена крове́й!/ Лу́чше бе́ не кля́тися, И́роде беззако́нне, лжи́ вну́че./ А́ще ли же и кля́лся еси́,/ но не о добре́ кля́лся:/ лу́чше бе́ солга́вшу жи́знь получи́ти,/ не́же и́стинствовавшу главу́ Предте́чеву усе́кнути./ Но мы́ Крести́теля, я́ко в рожде́нных жена́ми бо́льша,\ досто́йно чту́ще ублажа́ем.

На хвали́тех стихи́ры на 4, гла́с 8.

*На 4:* Хвали=те Его= на си=лах Его,/ хвали=те Его= по мно=жеству вели=чествия Его=.

О пресла́внаго чудесе́!/ свяще́нную главу́,/ и а́нгелом гове́йную,/ нечи́стая блудни́ца ноша́ше отрокови́ца,/ обличи́вшую дея́ние беззако́нно,/ прелюбоде́йце ма́тери принесе́./ О неизрече́ннаго Твоего́ терпе́ния, Человеколю́бче!/ и́мже, Христе́, спаси́ ду́ши на́ша,/ я́ко еди́н Бла́гоутро́бен.

Хвали=те Его= во гла=се тру=бнем:/ хвали=те Его= во псалти=ри и гу=слех.

О И́родова окамене́ния!/ обезче́стивый Бо́га/ зако́нными преступле́ньми,/ кля́твы соблюде́нием ле́стне лицеме́рст-вует,/ и к прелюбодея́нию уби́йство прилага́ет,/ се́товати творя́йся./ О неизглаго́ланнаго Твоего́ милосе́рдия, Влады́ко!/ и́мже, Христе́, спаси́ ду́ши на́ша,\ я́ко еди́н Бла́гоутро́бен.

**Х**вали=те Его= в тимпа=не и ли=це,/ хвали=те Его= во стру=нах и орга=не.

О па́че ума́ удивле́ния!/ проро́ков печа́ть,/ земны́й а́нгел,/ блу́дному пляса́нию показу́ется цена́,/ Богосло́вный язы́к,/ предпосыла́ется и су́щим во а́де Христо́в провозве́стник./ О неска́заннаго Твоего́ промышле́ния, Влады́ко!/ и́мже, Христе́, спаси́ ду́ши на́ша,\ я́ко Еди́н Благоутро́бен.

**Х**вали=те Его= в кимва=лех доброгла=сных, хвали=те Его= в кимва=лех восклица=ния:/ вся=кое дыха=ние да хва=лит Го=спода.

Проро́ка и му́ченика, и Крести́теля Спа́сова/ прииди́те, лю́дие, восхва́лим:/ я́ко бе́гая в пусты́ни водворя́шеся,/ ме́д ди́вий и акри́ды яды́й,/ царя́ беззако́ннующа обличи́л е́сть:/ на́ше же малоду́шие утеша́ше, глаго́ля:\ пока́йтеся, прибли́жибося ца́рство Небе́сное.

Сла́ва, гла́с 6:

Па́ки Ироди́а бе́сится,/ па́ки смуща́ется./ О пляса́ния льсти́вна, и пи́ра с ле́стию!/ Крести́тель усека́шеся, и И́род смуща́шеся./ Моли́твами, Го́споди, Твоего́ Предте́чи,\ ми́р пода́ждь душа́м на́шим.

И ны́не, Богоро́дичен глас тойже:

**Б**огоро=дице, Ты еси Лоза= и=стинная,/ возрасти=вшая нам Плод Живота=,/ Тебе= мо=лимся, моли=ся Влады=чице/ со святым Предтечею\ поми=ловатися душа=м на=шим.